[{"text_idx": "#000001", "text": "Ras yr Iaith 2023 \u2013 miloedd o blant Cymru yn rhedeg i ddathlu\u2019r Gymraeg!Ras123"}, {"text_idx": "#000004", "text": "Cynhelir y Ras yr Iaith 2018 dros 3 diwrnod; dydd Mercher i ddydd Gwener, 4 \u2013 6 Gorffennaf, 2018."}, {"text_idx": "#000005", "text": "Bydd y Ras yn rhedeg ar gyflymdra cyfartalog o 9km yr awr (6 milltir yr awr) \u2013 cyflymdra digon hamddennol. Rydym yn rhedeg drwy ganol y trefi \u2013 cyfuniad o briffyrdd y dref a\u2019r strydoedd cefn. Nid ydym yn rhedeg rhwng y trefi \u2013 caiff y baton ei drosglwydd o dref i dref yn Fan y Ras. Does dim rhaid bod yn redwr profiadol ond disgwylir fod pawb sy\u2019n rhedeg fod yn iach a ddim yn dioddef o unrhyw anhwylderau i\u2019r galon. Mae\u2019n rhaid rhedeg, nid oes modd cerdded na mynd ar gefn beic."}, {"text_idx": "#000006", "text": "Bydd cerbyd blaen yn sicrhau fod y rhedwyr yn y man iawn a\u2019r amser iawn cyn fod y Ras ei hun yn cyrraedd. Bydd fan y Ras yn cadw digon o swn ac hwyl fel fod y rhedwyr a thrigolion y fro yn gwybod fod y Ras wedi cyrraedd a bod y Gymraeg yn fyw! Byddwn yn gwerthfawrogi cyfraniad rhedwyr profiadol gall redeg sawl km ac felly cadw trefn ar y Ras a sicrhau fod Ras yn symud yn ei flaen ac yn cadw ar amser. Digoleir y rhedwyr o\u2019r cefn gan fws mini y Ras sydd yn cynnwys Meddyg y Ras, Dr Richard Edwards, Aberystwyth."}, {"text_idx": "#000007", "text": "Byddwn yn llwytho mapiau o lwybr y Ras yn y trefi gwahanol dros yr wythnosau nesaf. Cadwch lygad ar y dudalen hon. Dilynwch ni ar Twitter (@rasyriaith) a Facebook am y newyddion ddiweddaraf."}]